लेनोवो के9 स्मार्टफोन एंड्रॉयड ओरियो पर आधारित ज़ेडयूआई 3.9 पर चलेगा। यह हाइब्रिड डुअल सिम हैंडसेट है। स्मार्टफोन में 5.7 इंच का एचडी+ डिस्प्ले है। आस्पेक्ट रेशियो 18:9 है और यह 2.5डी ग्लास प्रोटेक्शन से लैस है। स्मार्टफोन में 2.0 गीगाहर्ट्ज़ मीडियाटेक एमटी6762 ऑक्टा-कोर प्रोसेसर के साथ 3 जीबी रैम दिए गए हैं। इनबिल्ट स्टोरेज 32 जीबी है और ज़रूरत पड़ने पर 128 जीबी तक का माइक्रोएसडी कार्ड इस्तेमाल किया जा सकेगा।